Na temelju članka 10. Zakona o financiranju političkih aktivnosti, izborne promidžbe i referenduma („Narodne novina“ broj 29/19 i 98/19) i članka 32. Statuta Općine Biskupija („Službeni vjesnik Šibensko-kninske županije“ broj 9/09, 4/11, 8/12 , 4/13, 2/18, 5/19, 3/20, 3/21 i 6/25), Općinsko vijeće Općine Biskupija, na 2. sjednici, od 22.srpnja 2025. godine, donosi

**ODLUKU**

**o raspoređivanju sredstava iz proračuna Općine Biskupija za redovito**

**godišnje financiranje političkih stranaka i članova izabranih s liste grupe birača zastupljenih u Općinskom vijeću Općine Biskupija za 2025. godinu**

Članak 1.

Ovom Odlukom raspoređuju se sredstva za redovito godišnje financiranje političkih stranaka i članova izabranih s liste grupe birača (u daljnjem tekstu:nezavisni vijećnici) zastupljenih u Općinskom vijeću Općine Biskupija (u daljnjem tekstu: Općinsko vijeće) za 2025. godinu, a koja se osiguravaju u Proračunu Općine Biskupija za 2025. godinu.

Članak 2.

Sredstva za redovito godišnje financiranje političkih stranaka i nezavisnih vijećnika osiguravaju se u proračunu Općine Biskupija za 2025.godinu u iznosu od 2.000,00 EUR.

Političkim strankama i nezavisnim vijećnicima iz prethodnog saziva vijeća isplaćeno je 500,00 EUR.

Članak 3.

Sredstva za financiranje političkih stranaka i nezavisnih vijećnika raspoređuju se na način da se utvrdi jednaki iznos sredstava za svakog člana u Općinskog vijeća tako da pojedinoj političkoj stranci koja je bila predlagatelj liste pripadaju sredstva razmjerno broju članova u Općinskom vijeću prema konačnim rezultatima izbora za članove općinskog vijeća.

Za svakog članapodzastupljenog spola pripada i pravo na naknadu u visini od 10% iznosa predviđenog za svakog člana Općinskog vijeća.

U Općinskom vijeću Općine Biskupija ne postoji podzastupljenost ženskog spola.

Članak 4.

Za svakog člana Općinskog vijeća utvrđuje se iznos sredstava od 166,66 EUR.

Članak 5.

Političkim strankama i nezavisnim vijećnicima zastupljenim u Općinskom vijeću, raspoređuju se sredstva u iznosima kako slijedi:

-Samostalna demokratska srpska stranka (SDSS): 7 vijećnika…….…..1.166,68 EUR

-socijaldemokratska partija hrvatske (SDP) : 1 vijećnik 166,66EUR

-Hrvatska demokratska zajednica (HDZ): 1 vijećnik------------------------166,66 EUR

Članak 6.

Sredstva iz članka 2.raspoređena prema članku 3. i članku 4. ove odluke, doznačuju se na žiro-račun političke stranke, odnosno na poseban račun nezavisnog vijećnika, jednom tromjesečno u jednakim iznosima.

Članak 7.

Stupanjem na snagu ove Odluke prestaje važiti Odluka raspoređivanju sredstava iz proračuna Općine Biskupija za redovito godišnje financiranje političkih stranaka i članova izabranih s liste grupe birača zastupljenih u Općinskom vijeću Općine Biskupija za 2025.godinu („Službeni vjesnik Šibensko-kninske županije“, br. 5/25)

Ova Odluka stupa na snagu osmog dana od dana objave u „Službenom vjesniku Šibensko-kninske županije“.

KLASA: 402-04/25-01/1

URBROJ:2182-17-01-25-01

Orlić, 22. srpnja 2025.godine

OPĆINSKO VIJEĆE

OPĆINE BISKUPIA

PREDSJEDNIK:

Dragan Vukmirović, v.r.